­­**Kære tilmeldte til Bookcamp**

**Vi glæder os til at dykke ned i romanen *Ilttyv* sammen med jer og jeres elever.**

**Målsætningen** for forløbet er, at eleverne oplever og lærer..

* At fordybe sig i en romans handling
* At arbejde kreativt med formidling af en bog til andre børn
* At stille gode spørgsmål i et interview med forfatteren
* At blive hjemmevante brugere af biblioteket

Vi arbejder med bogen *Ilttyv: Over Sløret* af Nicole Boyle Rødtness. Bogen er første del af en serie på i alt tre bind. *Ilttyv* er tilgængelig som ebog og lydbog på ereolen Go og kan også lånes i fysisk form på biblioteket. Bogen er desuden at finde på NOTA.

**Forløb:**

1. biblioteksbesøg: Vi lærer hinanden at kende og sætter fokus på den gode højtlæsningsoplevelse
2. biblioteksbesøg: Eleverne skaber deres egne booktrailers for*Ilttyv*
3. biblioteksbesøg: Klassen formulerer spørgsmål til bogen og arbejder med interviewteknik forud for forfatterbesøget.
4. Forfatteroplæg og interview med Nicole Boyle Rødtnes. Én elev fra hver klasse er på scenen som interviewer.

Datoer for besøgene aftaler i sammen med den bibliotekar, der afvikler forløbet med jeres klasse.

I skal afsætte tid imellem biblioteksbesøgene til at læse bogen med jeres elever samt give mulighed for, at eleverne færdiggør deres booktrailers. Derudover håber vi, at jeres klasse får mulighed for at læse højt for andre elever – f.eks. deres venskabsklasse – og på den måde arbejde med at formidle en god historie. Klassens booktrailers kan formidles på skolens PLC eller for en parallelklasse, så eleverne oplever, at deres formidlingsarbejde måske kan inspirere andre børn til læsning.

Alle elever har mulighed for at få et lånerkort til biblioteket, men vi har brug for forældrenes tilladelse samt barnets sygesikringsbevis, så vi kan oprette dem som lånere. I finder forældretilladelsen her: (link)

Vi vil gerne tage fotos af eleverne i forløbet – i det omfang forældre og børn give lov, selvfølgelig. Forældretilladelse til fotos kan I finde her: (link).

Vi glæder os til at byde jer velkommen på biblioteket!

**Venlig hilsen**